ระเบียบคณะกรรมการกองทุนหมู่บ้านและชุมชนเมืองแห่งชาติระเบียบคณะกรรมการกองทุนหมู่บ้านและชุมชนเมืองแห่งชาติฉบับที่ ๑๔ว่าด้วยการจัดตั้งและจดทะเบียนกองทุนหมู่บ้านพ.ศ. ๒๕๕๑ เพื่อให้การจัดตั้งและจดทะเบียนกองทุนหมู่บ้านและชุมชนเมืองตามพระราชบัญญัติกองทุนหมู่บ้านและชุมชนเมืองแห่งชาติ พ.ศ. ๒๕๔๗ เป็นไปอย่างเหมาะสมมีประสิทธิภาพและสอดคล้องกับระเบียบคณะกรรมการกองทุนหมู่บ้านและชุมชนเมืองแห่งชาติฉบับที่ ๑๐ ว่าด้วยการรับจดทะเบียนเป็นนิติบุคคลของกองทุนหมู่บ้านและชุมชนเมืองพ.ศ. ๒๕๔๙ ข้อ ๘ (๑) ข้อ ๙ อาศัยอำนาจตามความในมาตรา ๕ มาตรา ๘ มาตรา ๑๙ (๕)และมาตรา ๒๓ วรรคสาม แห่งพระราชบัญญัติกองทุนหมู่บ้านและชุมชนเมืองแห่งชาติ พ.ศ.๒๕๔๗ คณะกรรมการกองทุนหมู่บ้านและชุมชนเมืองแห่งชาติจึงได้ออกระเบียบไว้ดังนี้ข้อ๑ ระเบียบนี้เรียกว่า ระเบียบคณะกรรมการกองทุนหมู่บ้านและชุมชนเมืองแห่งชาติว่าด้วยการจัดตั้งและจดทะเบียนกองทุนหมู่บ้านพ.ศ. ๒๕๕๑ข้อ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ให้ผู้อำนวยการสำนักงานกองทุนหมู่บ้านและชุมชนเมืองแห่งชาติเป็นผู้รักษาการตามระเบียบนี้ข้อ๔ ในระเบียบนี้กองทุนหมู่บ้าน หมายความว่า กองทุนหมู่บ้านหรือกองทุนชุมชนเมืองแล้วแต่กรณีหมู่บ้าน หมายความว่าหมู่บ้านที่จัดตั้งขึ้นตามกฎหมายว่าด้วยลักษณะปกครองท้องที่ชุมชนเมือง หมายความว่า ชุมชนในเทศบาลกรุงเทพมหานคร เมืองพัทยา หรือเขตพื้นที่อื่น ทั้งนี้ โดยมีขอบเขตตามหลักเกณฑ์วิธีการ และเงื่อนไขที่คณะกรรมการกำหนดคณะกรรมการกองทุนหมู่บ้าน หมายความว่าคณะกรรมการกองทุนหมู่บ้าน หรือคณะกรรมการกองทุนชุมชนเมือง แล้วแต่กรณีกรรมการกองทุนหมู่บ้าน หมายความว่ากรรมการในคณะกรรมการกองทุนหมู่บ้าน หรือกรรมการในคณะกรรมการกองทุนชุมชนเมืองแล้วแต่กรณีสมาชิก หมายความว่า สมาชิกของกองทุนหมู่บ้านหรือสมาชิกของกองทุนชุมชนเมือง แล้วแต่กรณีคณะกรรมการ หมายความว่าคณะกรรมการกองทุนหมู่บ้านและชุมชนเมืองแห่งชาติสำนักงาน หมายความว่าสำนักงานกองทุนหมู่บ้านและชุมชนเมืองแห่งชาติผู้อำนวยการ หมายความว่า ผู้อำนวยการสำนักงานกองทุนหมู่บ้านและชุมชนเมืองแห่งชาตินายทะเบียนกองทุนหมู่บ้าน หมายความว่า ผู้อำนวยการหรือบุคคลซึ่งผู้อำนวยการมอบอำนาจหนังสือสำคัญ หมายความว่าหลักฐานที่นายทะเบียนกองทุนหมู่บ้านออกให้กองทุนหมู่บ้านที่ได้รับการจดทะเบียนถูกต้องคณะกรรมการเครือข่าย หมายความว่าคณะกรรมการเครือข่ายกองทุนหมู่บ้าน ระดับจังหวัดคณะกรรมการเครือข่ายกองทุนหมู่บ้านระดับอำเภอคณะกรรมการเครือข่ายกองทุนหมู่บ้านระดับตำบลคณะอนุกรรมการ หมายความว่าคณะอนุกรรมการสนับสนุนระดับจังหวัด และคณะอนุกรรมการสนับสนุนระดับอำเภอหมวด ๑นายทะเบียนกองทุนหมู่บ้าน ข้อ๕ ให้ผู้อำนวยการเป็นนายทะเบียนกองทุนหมู่บ้านข้อ๖ ให้นายทะเบียนมีอำนาจหน้าที่ดังนี้(๑)มอบอำนาจให้บุคคลทำหน้าที่แทนนายทะเบียนและ/หรือผู้ช่วยนายทะเบียนเพื่อปฏิบัติการตามระเบียบนี้ได้ตามที่เห็นสมควร(๒)กำหนดคุณสมบัติ หลักเกณฑ์ สถานที่เอกสารที่เกี่ยวข้องกับการจัดตั้งและจดทะเบียนนิติบุคคลกองทุนหมู่บ้าน(๓)ออกประกาศ คำสั่งต่าง ๆ รวมทั้งแต่งตั้งพนักงานเพื่อปฏิบัติการตามระเบียบนี้(๔)รายงานผลการดำ เนินการจัดตั้งและจดทะเบียนนิติบุคคลกองทุนหมู่บ้านต่อคณะกรรมการ(๕)ปฏิบัติหน้าที่อื่น ๆ ตามที่คณะกรรมการมอบหมายหมวด ๒การจัดตั้งกองทุนหมู่บ้าน ข้อ๗ ให้คณะอนุกรรมการและคณะกรรมการเครือข่ายให้การสนับสนุนสร้างความเข้าใจและสร้างการเรียนรู้ในการบริหารจัดการกองทุนหมู่บ้านให้เป็นไปตามระเบียบคณะกรรมการกองทุนหมู่บ้านและชุมชนเมืองแห่งชาติ ว่าด้วยการจัดตั้งและบริหารกองทุนหมู่บ้านและชุมชนเมืองแห่งชาติพ.ศ. ๒๕๕๑ และระเบียบอื่น ๆข้อ๘ ในการจัดตั้งกองทุนหมู่บ้านให้ผู้ใหญ่บ้านเรียกประชุมหัวหน้าครัวเรือนในหมู่บ้านครัวเรือนละหนึ่งคนเพื่อเปิดเวทีชาวบ้านในการชี้แจง ทำความเข้าใจเตรียมความพร้อมและดำเนินการเลือกคณะกรรมการกองทุนหมู่บ้านโดยมีอนุกรรมการสนับสนุนระดับอำเภอเป็นผู้ให้คำแนะนำตลอดจนสนับสนุนให้การเลือกสรรดำเนินไปด้วยความโปร่งใสบริสุทธิ์ ยุติธรรมการประชุมตามวรรคหนึ่งผู้เข้ามาประชุมจะต้องมีหัวหน้าครัวเรือนจำนวนไม่น้อยกว่าสามในสี่ของครัวเรือนทั้งหมดในหมู่บ้านทั้งนี้หัวหน้าครัวเรือนอาจมอบอำนาจให้ผู้แทนครัวเรือนเข้าประชุมแทนได้เมื่อที่ประชุมกำหนดวิธีการเลือกแล้วเสร็จให้ผู้ใหญ่บ้านและคณะอนุกรรมการสนับสนุนระดับอำเภอสนับสนุนให้การเลือกคณะกรรมการกองทุนหมู่บ้านเป็นไปตามมติของเวทีชาวบ้านในส่วนของชุมชนเมืองให้ประธานคณะอนุกรรมการสนับสนุนระดับอำเภอหรือระดับเขตเป็นผู้ทำหน้าที่แทนผู้ใหญ่บ้านตามวรรคแรกข้อ๙ คุณสมบัติ วาระการดำรงตำแหน่งและอำนาจหน้าที่ของคณะกรรมการกองทุนหมู่บ้านให้นำบทบัญญัติตามข้อ ๑๙ ข้อ ๒๐ ข้อ ๒๑แห่งระเบียบคณะกรรมการกองทุนหมู่บ้านและชุมชนเมืองแห่งชาติว่าด้วยการจัดตั้งและบริหารกองทุนหมู่บ้านและชุมชนเมืองแห่งชาติ พ.ศ. ๒๕๕๑ มาใช้บังคับโดยอนุโลมให้คณะกรรมการกองทุนหมู่บ้านจัดทำระเบียบข้อบังคับกองทุนหมู่บ้าน เสนอต่อเวทีประชาคมรับรองข้อ๑๐ ให้คณะกรรมการกองทุนหมู่บ้านรับสมัครสมาชิก และเปิดบัญชีกองทุนหมู่บ้าน (บัญชีที่ ๑) ภายใต้ชื่อบัญชี กองทุนหมู่บ้านหรือกองทุนชุมชนเมืองแล้วแต่กรณี(ชื่อบ้านหรือชื่อชุมชน.............................................หมู่ที่.........ตำบล/แขวง............................................อำเภอ/เขต...................จังหวัด.....................) ไว้กับธนาคารเพื่อรับโอนเงินที่ได้รับจัดสรรจากคณะกรรมการ และเปิดบัญชีเงินสะสม (บัญชีที่ ๒)เพื่อรองรับเงินฝากของสมาชิกหมวด ๓การจัดการความรู้และการพิจารณาความพร้อม ข้อ๑๑ ให้คณะอนุกรรมการและคณะกรรมการเครือข่ายให้การสนับสนุนคณะกรรมการกองทุนหมู่บ้าน ในการเรียนรู้ด้านปรัชญา วัตถุประสงค์และการบริหารจัดการกองทุนหมู่บ้าน เพื่อให้เกิดความรู้ ความเข้าใจและทักษะอันเป็นพื้นฐานความพร้อมของการบริหารจัดการกองทุนและการจดทะเบียนกองทุนหมู่บ้านต่อนายทะเบียนข้อ๑๒ ให้คณะอนุกรรมการพิจารณาความพร้อมของกองทุนหมู่บ้านให้คำนึงถึงหลักการ ดังนี้(๑)ความพร้อม ความเข้าใจและการมีส่วนร่วมของประชาชนในหมู่บ้านรวมทั้งการแสดงออกอย่างชัดเจนซึ่งความพร้อมในการเข้าร่วมบริหารจัดการกองทุนหมู่บ้านและการควบคุมดูแลกันเองในการใช้ประโยชน์จากกองทุนหมู่บ้านของประชาชนในกองทุนหมู่บ้าน(๒)ความพร้อมของคณะกรรมการกองทุนหมู่บ้านที่เป็นความพร้อมของบุคคลด้านความรู้และประสบการณ์ในการบริหารกองทุนทางสังคมของหมู่บ้านเช่น กลุ่มออมทรัพย์ธนาคารหมู่บ้าน กองทุนอาชีพและกองทุนสวัสดิการและความพร้อมในการเข้าบริหารจัดการกองทุนหมู่บ้าน(๓)การบริหารจัดการกองทุนหมู่บ้านที่สอดรับและเกื้อกูลกันในส่วนเงินอุดหนุนจากกองทุนหมู่บ้านและชุมชนเมืองแห่งชาติและกองทุนทางสังคมหรือกองทุนที่หน่วยงานราชการจัดตั้งขึ้น(๔)การมีระบบการตรวจสอบระบบบัญชีและการประเมินผลการปฏิบัติงานของคณะกรรมการกองทุนหมู่บ้านโดยสมาชิกและมีตัวชี้วัดประสิทธิภาพการดำเนินกิจกรรมของกองทุนหมู่บ้าน ทั้งในด้านเศรษฐกิจสังคม และการพึ่งพาตนเอง เพื่อความโปร่งใสและมีประสิทธิภาพสูงสุด(๕)บทบาทหน้าที่ของคณะกรรมการและสมาชิกในการกู้เงินเกี่ยวกับระเบียบของคณะกรรมการกองทุนหมู่บ้านและชุมชนเมืองแห่งชาติว่าด้วยการจัดตั้งและบริหารกองทุนหมู่บ้านและชุมชนเมืองแห่งชาติ พ.ศ. ๒๕๕๑และระเบียบของกองทุนหมู่บ้านเพื่อให้ทราบถึงหลักการบริหารจัดการกองทุนหมู่บ้านที่ถูกต้อง(๖)กองทุนหมู่บ้านมีการเรียนรู้ด้านการออมเงิน สวัสดิการ สวัสดิภาพ เพื่อพัฒนาคุณภาพชีวิตของสมาชิกและประชาชนในหมู่บ้านข้อ๑๓ กองทุนหมู่บ้านที่ผ่านการเตรียมความพร้อมตามมาตรฐาน หลักเกณฑ์และวิธีการของนายทะเบียนที่กำหนดให้คณะกรรมการกองทุนหมู่บ้านหรือผู้ที่ได้รับมอบหมายยื่นขอจัดตั้งและจดทะเบียนกองทุนหมู่บ้านต่อนายทะเบียนณ สถานที่ที่นายทะเบียนกำหนด พร้อมแนบเอกสารหลักฐานประกอบคำขอยื่นจดทะเบียน ดังนี้(๑)ชื่อกองทุนหมู่บ้านและรหัสกองทุนหมู่บ้าน(๒)สำเนาสมุดบัญชีกองทุนหมู่บ้าน (บัญชีที่ ๑) และบัญชีเงินสะสม (บัญชีที่ ๒)(๓)สำเนาระเบียบ หรือข้อบังคับของกองทุนหมู่บ้าน(๔)บัญชีรายชื่อคณะกรรมการกองทุนหมู่บ้าน(๕)บัญชีรายชื่อสมาชิกกองทุนหมู่บ้าน(๖)สำเนารายงานการประชุมเวทีประชาคม(๗)แผนการดำเนินการเกี่ยวกับกิจกรรมของกองทุนหมู่บ้าน(๘)แผนที่แสดงที่ตั้งของที่ทำการกองทุนหมู่บ้านนอกจากเอกสารหลักฐานประกอบคำขอทะเบียนดังกล่าวแล้วกองทุนหมู่บ้านจะต้องแนบเอกสารหลักฐานเพิ่มเติมตามที่นายทะเบียนกำหนดข้อ๑๔ เมื่อนายทะเบียนได้รับคำขอพร้อมเอกสารหลักฐานที่ถูกต้องครบถ้วนแล้วให้พิจารณาการขอจัดตั้งและจดทะเบียนให้เสร็จภายใน ๓๐ วันนับตั้งแต่วันที่ได้รับคำขอและให้ปิดประกาศรายชื่อกองทุนหมู่บ้านที่ได้รับการจัดตั้งและจดทะเบียนณ สำนักงานรับจัดตั้งและจดทะเบียนนั้นกรณีนายทะเบียนตรวจพบว่าเอกสารหลักฐานการจัดตั้งและจดทะเบียนไม่ถูกต้องซึ่งนายทะเบียนตรวจสอบแล้วเห็นว่าเป็นการผิดพลาดที่มิใช่ในสาระสำคัญให้นายทะเบียนมีอำนาจแก้ไขข้อ๑๕ กองทุนหมู่บ้านใดขาดเอกสารหลักฐานที่เป็นสาระสำคัญอย่างหนึ่งอย่างใดให้นายทะเบียนแจ้งให้ผู้ยื่นคำขอจดทะเบียนทราบภายใน๓๐ วัน นับแต่วันที่ตรวจพบเพื่อแก้ไขให้ครบถ้วนถูกต้องข้อ๑๖ ให้นายทะเบียนออกหนังสือสำคัญแสดงการเป็นนิติบุคคลให้แก่กองทุนหมู่บ้านที่ได้รับการจัดตั้งและจดทะเบียนแล้วหมวด ๔การจัดสรรเงินกองทุนหมู่บ้าน ข้อ๑๗ เมื่อกองทุนหมู่บ้านที่ได้รับการจัดตั้งและจดทะเบียนกองทุนหมู่บ้านแล้วให้คณะกรรมการจัดสรรเงินจากกองทุนหมู่บ้านและชุมชนเมืองแห่งชาติไปยังบัญชีกองทุนหมู่บ้านแห่งระเบียบนี้ บัญชีละหนึ่งล้านบาทภายในระยะเวลาสามสิบวันนับแต่วันที่ได้รับแจ้งเป็นหนังสือจากคณะอนุกรรมการสนับสนุนระดับจังหวัดในกรณีคณะกรรมการไม่สามารถจัดสรรเงินให้เสร็จสิ้นภายในระยะเวลาที่กำหนดตามวรรคหนึ่งให้ขยายระยะเวลาต่อได้อีกไม่เกินสิบห้าวันข้อ๑๘ กองทุนหมู่บ้านเมื่อได้รับจัดสรรเงินแล้วเงินหนึ่งล้านบาทที่คณะกรรมการจัดสรรให้นั้นให้ถือว่าเป็นเงินของรัฐที่มอบหมายให้กองทุนหมู่บ้านเป็นผู้บริหารจัดการภายใต้ระเบียบที่คณะกรรมการกำหนดประกาศ ณ วันที่ ๑๑มิถุนายน พ.ศ. ๒๕๕๑สุรพงษ์ สืบวงศ์ลีประธานกรรมการกองทุนหมู่บ้านและชุมชนเมืองแห่งชาติวัชศักดิ์/จัดทำ๗ กรกฎาคม ๒๕๕๑จุฑามาศ/ปรับปรุง๗ ตุลาคม ๒๕๕๙[๑] ราชกิจจานุเบกษา เล่ม ๑๒๕/ตอนพิเศษ ๑๐๙ ง/หน้า ๓๗/๓๐ มิถุนายน ๒๕๕๑